Montag in da friah. Olle san scho aufm Weg ind schui, doch da Til liegt no gmiatlich im Bett und schlafft sein Rausch vom Sonntag aus, denn er muas ja erst zur 5ten Stund ind Schui. Eher kemma lohnt se a nimma weil da Q-Raum zua is und CoD Matches desweng a nimma gehn. Um kurz noch 11e steigt er dann moi aufs Moped und hofft nur, dass er scho wieda fahrn derf. Ganz schnoi is a dann a scho in Burghausen, weil mim Moped ko ma ja eh ned Blitz wern. So schnoi wie erlaubt fahrt er nua dann, wenn er angst hod dass hinter erm de Polizei in Zivil fahrt, weil nomoi a strafe ko a se ned leisten. Desweng steigt er a erst go nimma in a auto ei, wenn scho mehra ois zwoa Haushalte drin san. In da Schui okemma, de Laune eh ned de beste, weil naja Schui hoid, gibts erst moi an Spax. Kam is de dosn offan scho frogt a scho da stefan ob er ned a oan hom kannt. Da Til dann „Junge Stefan kaff da doch oa moi seiba oan du schnorrst ja oiwei“ und da Stefan „ja i hob mein dahoam ling lossn“. Scho is da erste gloane Streit im Gange aba ned lang, weil da Til stefan seim bedln nochgibt und erm oan gibt. Da stefan dann morts dankbar sogt no „gä Til moang, moang griagst dann oan von mir.“ So geht dann de Doppestund umme und noch da Schui dann werd de PS ogschmissn und erst moi Fifa und Rainbow zockt. In da PS Party werd scho wieda nur no ans Wochenende dacht. Zwischendurch werd no a bissl Frust übad Schui ausse lossn und dann is da Dog a scho fast vorbei. Trainiern steht natürlich a no auf da Tagesordnung, weil de 15 punkte im Kugelstoßen kemman ja ned von irgendwo. Aufnocht dann bissl Netflix und a Snus. Mehra brauchts für an guadn Abend ned. Am Dienstag in da friah dann schütts wie sau. Heid oiso koa Moped, sondan ewig lang Bus fahrn. Da Tobi mecht im Bus nur gmiatlich schlaffa doch da Til scho voi wach und konn deswengs ren go nimma aufhean. Im double time Stil haud a de Sätze aussa, so dass ebba andas eigentlich eh go nix mehr song ko. So hoda in na Dreiviertel Stund scho olle wichtigen themen de grod so ostehn und üba de ma se guad aufreng ko scho durch und macht in de ersten zwoa stund Mathe und danoch in de zwoa stund deitsch erst moi a Redepause. Des beste san de Pausen, weil do werd in da Turnhalle „greisl“oda (wia olle ned hoischbocher song) „eine Ball“ gspuid. Da Nam is ja egal, hauptsach da verlierer griagt Arschbälle. Olle de mitspuin san morts am schwitzn und jeda der zuaschaut versteht de woid nimma. Dann is so weit. Da Jannes im Tor braucht nur no oa Kopfboi Tor kassiern und er hod verlorn. Jeda versuacht irgendwie den boi mim kopf ins tor zum bringa und dann plötzlich schwingt da Til seine >90 Kilo in de Höhe und erteilt am Jannes a Lektion im Arschboizn.

Lieber Til, ohne dich wäre die Schulzeit nur halb so lustig gewesen und den Unterricht gemeinsam mit dir werden wir alle sehr vermissen. Wir wünschen dir viel Glück für deine Zukunft, aber vergiss uns nicht, denn der nächste Vollrausch kommt bestimmt.